Fluvio Hudson
Le Fluvio Hudson es un curso de aqua de un poc plus que 500 kilometros in le Stato de Nove York, cuje ultime 34 kilometros forma un parte del frontiera inter le statos de Nove York e Nove Jersey.

In le sud de su curso pro plus que 200 kilometros le "fluvio" es de facto un estuario e flue con le marea. Su nomine in le lingua algic del gente indigene le lenape, Muhheakunnuk, significa "le fluvio que flue in ambe directiones."

Manhattan es situate in le Hudson, inter le parte primari al west del insula (appellate simplemente "le fluvio Hudson" per le noveyorkeros) e un branca plus stricte al est appellate "le fluvio Est."

Su eponymo es Henry Hudson, le capitano anglese de un nave hollandese que in 1609 entrava le fluvio in le area que hodie es le citate de Nove York.

Referentias 
Fluvios

Nove York